
             Līgums
[bookmark: _Hlk187834310]“Ceļu satiksmes organizācijas tehnisko līdzekļu uzturēšanas darbi Rīgā no 2025.gada līdz 2028.gadam”

Līguma parakstīšanas datums ir pēdējā pievienotā droša 
elektroniskā paraksta un tā laika zīmoga datums

Rīgā                                                                                                        	
Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, direktora p.i. […], no vienas puses, un
Sabiedrība ar ierobežotu atbildību “RĪGAS LUKSOFORS”, reģistrācijas numurs 40003249612, turpmāk – Izpildītājs, tās […], no otras puses, abi kopā turpmāk  - Puses,

ņemot vērā, ka saskaņā ar atklāta konkursa “Ceļu satiksmes organizācijas tehnisko līdzekļu uzturēšanas darbi Rīgā no 2025.gada līdz 2028.gadam”, iepirkuma identifikācijas Nr. CAIP 2024/150, rezultātiem Izpildītājs ir ieguvis tiesības noslēgt šo līgumu un ņemot vērā, ka pirms atklātā konkursa “Ceļu satiksmes organizācijas tehnisko līdzekļu uzturēšanas darbi Rīgā no 2025.gada līdz 2028.gadam”, iepirkuma identifikācijas Nr. CAIP 2024/150, turpmāk – konkurss, piedāvājuma iesniegšanas Izpildītājs ir iepazinies ar konkursa dokumentāciju un uzturamo objektu stāvokli dabā, un Izpildītājs, pamatojoties uz šo informāciju, ir iesniedzis piedāvājumu, Puses noslēdz šādu līgumu, turpmāk – Līgums:

1. Līguma priekšmets
1.1. Izpildītājs apņemas veikt ceļu satiksmes organizācijas tehnisko līdzekļu (ceļa zīmes, vertikālie apzīmējumi Nr.901.-907 un Nr.914-918, gājēju barjeras, signālstabiņi, satiksmes spoguļi, riteņu gumijas atdures elementi),  kas organizē satiksmi uz publiskā lietojuma ielām Rīgā un ceļa satiksmes organizācijas tehnisko līdzekļu ģeogrāfiskās informācijas sistēmas, turpmāk - CSOTL ĢIS, uzturēšanas darbus laika periodā no 2025.gada 1.februāra līdz 2028.gada 31.decembrim, turpmāk - CSOTL uzturēšanas darbi, saskaņā ar Līguma noteikumiem, tehniskajām specifikācijām (pielikums Nr.2), Izpildītāja iesniegto piedāvājumu (pielikums Nr.1), kā arī katra kalendārā gada uzturēšanas darbu daudzumu un izmaksu sarakstu un gada izmaksu sadalījuma pa mēnešiem sarakstu, kuri tiek pievienoti pie Līguma 1.2.punktā paredzētās papildus vienošanās.
1.2. Ņemot vērā faktu, ka CSOTL uzturēšanas darbus finansē no pašvaldības budžeta, kurš tiek apstiprināts katru kalendāro gadu, katra kalendārā gada Līguma summa (visu attiecīgā kalendārā gada darbu izmaksu kopsumma) tiks noteikta ar papildus vienošanām pie Līguma, kuras Puses noslēgs pēc attiecīgā kalendārā gada budžeta apstiprināšanas. Ja budžets nav apstiprināts līdz iepriekšējā gada 31.decembrim, Puses atbilstoši piešķirtajiem līdzekļiem papildus vienošanos slēdz uz īsāku termiņu, bet pēc budžeta apstiprināšanas - uz atlikušo kalendārā gada daļu.
1.3. CSOTL uzturēšanas darbi tiek veikti ar Izpildītāja tehniskajiem līdzekļiem, materiāliem un darbaspēku.
1.4. Līguma summa līguma darbības termiņa periodā sastāda 5 000 000,00 EUR (pieci miljoni euro, 00 centi) bez pievienotās vērtības nodokļa (turpmāk – PVN), PVN 21% (divdesmit viens procents) 1 050 000,00 EUR (viens miljons piecdesmit tūkstoši euro, 00 centi), kopā 6 050 000,00 EUR (seši miljoni piecdesmit tūkstoši euro, 00 centi) ar PVN. 

2. Maksājumu un darbu pieņemšanas kārtība
2.1. Maksājumi par Līgumā paredzētajiem darbiem tiek veikti sekojošā kārtībā:
2.1.1. Par Darbu daudzumu un izmaksu saraksta 1.sadaļā “Darbu daudzumu un izmaksu saraksts CSOTL uzturēšanas darbiem” paredzētajiem darbiem Izpildītājam katru mēnesi tiek maksāta 1/12 daļa no Līguma 1.2.punktā paredzētajā papildus vienošanā par attiecīgajā kalendārajā gadā izpildāmajiem darbiem noteiktās kalendārā gada summas par šajā sadaļā paredzētajiem darbiem. Slēdzot papildus vienošanos, Darbu daudzumu un izmaksu saraksta 1.sadaļā “Darbu daudzumu un izmaksu saraksts CSOTL uzturēšanas darbiem” uzturamo objektu skaits tiek norādīts atbilstoši situācijai uz kalendārā gada 1.janvāri. Kalendārā gada summa gada laikā tiek pārskatīta Līguma 11.3.punktā paredzētajā gadījumā.
2.1.2. Par Darbu daudzumu un izmaksu saraksta 2.sadaļā “Darbu daudzumu un izmaksu saraksts ceļa zīmju atjaunošanas darbiem” un 3.sadaļā “Darbu daudzumu un izmaksu saraksts CSOTL uzstādīšanas darbiem” paredzētajiem darbiem Izpildītājam katru mēnesi tiek maksāts atbilstoši katrā mēnesī faktiski izpildītajiem apjomiem.
2.1.3. Par Darbu daudzumu un izmaksu saraksta 4.sadaļā “Darbu daudzumu un izmaksu saraksts CSOTL ĢIS uzturēšanas darbiem” paredzētajiem darbiem Izpildītājam katru mēnesi tiek maksāta 1/12 daļa no Līguma 1.2.punktā paredzētajā papildus vienošanā par attiecīgajā kalendārajā gadā izpildāmajiem darbiem noteiktās kalendārā gada summas par šajā sadaļā paredzētajiem darbiem.
2.2. Ne vēlāk kā līdz kārtējā mēneša 10. datumam Izpildītājs, vadoties no Līguma 2.1.punktā noteiktās maksājumu veikšanas kārtības, sastāda aktu par izpildītajiem CSOTL uzturēšanas darbiem attiecīgajā mēnesī (Pielikums Nr.8) un iesniedz šo aktu izvērtēšanai Pasūtītājam. Aktam pievieno kopsavilkumu par attiecīgajā mēnesī atjaunotajiem CSOTL norādot Paziņojuma (Pielikums Nr.6) numuru, adresi, CSOTL tipu un veiktos darbus.  
2.3. Pasūtītājs 20 (divdesmit) darbdienu laikā no akta saņemšanas dienas pārbauda norādītās informācijas atbilstību faktiski paveiktajam, tāpat pārbauda izmaksu atbilstību Izpildītāja konkursa piedāvājumā norādītajam un paveikto darbu kvalitāti. Pēc akta pārbaudes Pasūtītāja pārstāvis vai nu paraksta šo aktu vai dod norādi Izpildītājam par nepieciešamību labot aktu. Ja Pasūtītājs neparaksta aktu minētajā termiņā, kā arī neiesniedz pretenziju vai defektu aktu, uzskatāms, ka Pasūtītājs izpildītos būvdarbus ir pieņēmis augstāk minētā termiņa pēdējā dienā.
2.4. 10 (desmit) darbdienu laikā pēc akta parakstīšanas un rēķina iesniegšanas Līguma 2.6.punktā noteiktajā kārtībā Pasūtītājs samaksā Izpildītājam, savstarpēji apstiprinātajā aktā norādīto izpildīto darbu izmaksu kopsummu. Ja aktā norādītā izmaksu kopsumma pārsniedz gada izmaksu sadalījuma pa mēnešiem sarakstā norādīto attiecīgā mēneša summu, Pasūtītājs ir tiesīgs pārsniegto daļu samaksāt nākamajā mēnesī pēc tam, kad paveikto darbu izmaksu kopsumma būs mazāka par plānotajām izmaksām.
2.5. Līgumā paredzētos maksājumus veic Rīgas valstspilsētas pašvaldības Finanšu departaments. Noformējot elektronisko rēķinu, Izpildītājs tajā norāda šādu informāciju:
[…]
2.6. Rēķina formāts un iesniegšanas kārtība:
2.6.1. Izpildītājs 20 (divdesmit) darbdienu laikā no akta par izpildītajiem CSOTL uzturēšanas darbiem attiecīgajā mēnesī abpusējas parakstīšanas sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
2.6.2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
-	izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
-	augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
-	izmanto manuālu rēķina informācijas ievades Web formu  portālā http://www.eriga.lv, sadaļā “Rēķinu iesniegšana” .
2.6.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.6.4. Elektroniskā rēķina apmaksas termiņš ir 10 (desmit) darbdienas no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.6.5. Elektroniskā rēķina apmaksas termiņu skaita no dienas, kad Izpildītājs atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
2.6.6. Izpildītājam ir pienākums pašvaldības portālā www.eriga.lv  sekot līdzi iesniegtā elektroniskā rēķina apstrādes statusam. 
2.6.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.7. Pasūtītājam ir tiesības veikt ieturējumus no Izpildītājam veicamajiem maksājumiem šādos gadījumos:
2.7.1. Ja Pasūtītājs saskaņā ar Līgumu ir aprēķinājis Izpildītājam līgumsodus;
2.7.2. Ja Izpildītājs nav atlīdzinājis Pasūtītājam zaudējumus, kas radušies Izpildītāja vai tā piesaistīto personu, t. sk., apakšuzņēmēju, rīcības (darbības vai bezdarbības) rezultātā. Šādā gadījumā Pasūtītājs ir tiesīgs veicamo maksājumu samazināt nodarīto zaudējumu apmērā.
2.8. Par veicamo maksājumu samazināšanu un tā iemesliem Pasūtītājs iesniedz Izpildītājam rakstveida paziņojumu, norādot  maksājumu samazināšanas pamatojumu.
2.9. Nododot un pieņemot CSOTL uzturēšanas darbus, Pasūtītājs un Izpildītājs vadās pēc spēkā esošiem normatīviem dokumentiem un Līguma.
2.10. Līguma 2.2.punktā minēto aktu no Pasūtītāja puses paraksta Satiksmes organizācijas pārvaldes priekšnieks vai prombūtnes laikā cita Pasūtītāja pilnvarota persona.

3. Pasūtītāja tiesības un pienākumi
3.1. Pasūtītājam ir tiesības kontrolēt Līguma prasību izpildi, saņemt no Izpildītāja informāciju par Līguma izpildes gaitu, dot norādījumus,  sniegt savas instrukcijas, datus un pretenzijas.
3.2. Pasūtītājam ir tiesības jebkurā laikā pārbaudīt Izpildītāja atbilstību konkursa dokumentos Pasūtītāja pieprasītajiem kvalifikācijas noteikumiem un Izpildītāja piedāvājumā iesniegtās kvalifikācijas un uzturēšanas pakalpojuma kvalitātes nodrošināšanas pasākumu plāna datiem un Izpildītāja neatbilstības gadījumā pieprasīt neatbilstības novēršanu saprātīgā termiņā.
3.3. Pasūtītājs nekavējoties informē Izpildītāju par atklātajiem defektiem, kļūdām, trūkumiem un citiem ar Līguma izpildi saistītajiem būtiskajiem apstākļiem.
3.4. Pasūtītājs apņemas ievērot 2022. gada 5. jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” nosacījumus attiecībā uz Līguma ietvaros veiktajiem būvdarbiem par defektu aktiem, pretenzijām, ekspertīzēm un citiem Līgumā neatrunātiem gadījumiem (ciktāl tie attiecas uz Līguma priekšmetu).

4. Izpildītāja tiesības un pienākumi
4.1. Izpildītājs veic CSOTL uzturēšanas darbus atbilstoši Līgumā un normatīvajos aktos noteiktajiem noteikumiem, izmantojot Izpildītāja sastādītajā uzturēšanas pakalpojuma kvalitātes nodrošināšanas pasākumu plānā minētos pasākumus, tehniku un iekārtas.
4.2. Izpildītājam ir pienākums atlīdzināt CSOTL uzturēšanas darbu veikšanas gaitā trešajām personām, videi, transporta būvēm nodarītos zaudējumus.
4.3. Izpildītājam pirms attiecīgo darbu veikšanas jānodrošina civiltiesiskās atbildības apdrošināšana ievērojot Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktās prasības.
4.4. Izpildītājs nekavējoties informē Pasūtītāju par visām ar Līguma izpildi saistītajām problēmām un būtiskajiem apstākļiem.
4.5. Izpildītājam CSOTL uzturēšanas darbi jāplāno katram gadam paredzēto līdzekļu ietvaros, kas tiek noteikti ar Līguma 1.2.punktā paredzēto papildus vienošanos, kā arī katra mēneša izmaksu ietvaros, kas norādītas uzturēšanas darbu gada izmaksu sadalījuma pa mēnešiem sarakstā. Izpildītājs ir tiesīgs palielināt kādā no mēnešiem plānotās izmaksas (palielinot darbu daudzumu, vai mainot darbu veidus), tikai tad, ja šādas darbības iepriekš saskaņotas ar Pasūtītāju, un ņemot vērā faktu, ka kopējā gada izmaksu summa paliek nemainīga. 
3.5. Izpildītājs apņemas ievērot 2022. gada 5. jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” nosacījumus attiecībā uz Līguma ietvaros veiktajiem būvdarbiem par defektu aktiem, pretenzijām, ekspertīzēm un citiem Līgumā neatrunātiem gadījumiem (ciktāl tie attiecas uz Līguma priekšmetu).

5. CSOTL uzturēšanas vispārīgie nosacījumi
5.1. Izpildītājs nodrošina CSOTL uzturēšanas darbu veikšanu visu diennakti 7 dienas nedēļā laika periodā no 2025.gada 1.februāra līdz 2028.gada 31.decembrim atbilstoši noteiktajiem normatīvajiem aktiem un Līguma prasībām.
5.2. Izpildītājs sniedz pakalpojumu publiskā lietojamā esošajā ielu tīklā, ielu sarkano līniju robežās (izņemot Rīgas pašvaldības sabiedrības ar ierobežotu atbildību “Rīgas satiksme” pārvaldījumā esošās maksas autostāvvietu ceļa zīmes un ceļa zīmes pie izbrauktuvēm no blakus teritorijām).   
5.3. Izpildītājam, veicot CSOTL uzturēšanas darbus, ir jānodrošina pēc iespējas mazāks satiksmes traucējums, jānodrošina publiskā transporta satiksme un tās prioritāte, kā arī jāorganizē darbi tādā veidā, lai darbu veikšanas teritorijā tiktu nodrošināta pēc iespējas mazāka iedzīvotāju miera traucēšana.
5.4. Veicot CSOTL uzturēšanas darbus vasaras periodā, Izpildītājs nedrīkst tos veikt satiksmes sastrēgumu stundās darba dienās no plkst. 7.00 līdz 9.00 un no plkst. 16.00 līdz 18.00, ar satiksmes plūsmu noslogotākajā ielas virzienā (piemēram, no rīta Brīvības gatve virzienā uz pilsētas centru) izņemot ārkārtējas situācijas novēršanas gadījumā vai pēc Pasūtītāja rīkojuma.
5.5. Veicot CSOTL uzturēšanas darbus, Izpildītājs ir atbildīgs par transportlīdzekļu un mehānismu aprīkojumu, strādājošo apģērbu un kā arī citu darba drošības pasākumu atbilstību Ministru kabineta 2001.gada 2.oktobra noteikumu Nr.421 “Noteikumi par darba vietu aprīkošanu uz ceļiem”, turpmāk – Ministru kabineta noteikumi Nr.421, prasībām.
5.6. Pagaidu ceļa zīmju, norobežojošo elementu un citu darba vietas aprīkošanai nepieciešamo tehnisko līdzekļu uzstādīšanu CSOTL darbu izpildes laikā, kā arī satiksmes regulēšanu, ja tas nepieciešams, nodrošina Izpildītājs par saviem līdzekļiem.
5.7. Veicot CSOTL uzturēšanas darbus, Izpildītājs ir materiāli atbildīgs par inženierkomunikāciju aizsardzības noteikumu, vides aizsardzības noteikumu un satiksmes drošības pasākumu izpildi.
5.8. Izpildītāja pārstāvim, kas ir atbildīgs par prasībām atbilstošu CSOTL uzturēšanas darbu vadīšanu, ir jāpiedalās visās kārtējās un ārkārtas sapulcēs, kuras Pasūtītājs ir sasaucis. Izpildītājam sapulcēs ir jāsniedz dienas kārtībai atbilstoša informācija. Izpildītājam ir tiesības pieprasīt sapulces sasaukšanu, ja tai ir būtiska nozīme darba veikšanai. Darba valoda ir latviešu valoda.
5.9. Izpildītājam ir pienākums pēc Pasūtītāja pārstāvja pieprasījuma, atstādināt no darba veikšanas jebkuru darbā esošo personu, t.sk. ja nepieciešams arī personu, kas ir atbildīga par uzturēšanas pakalpojuma kvalitāti vai darbu vadītāju/meistaru, kurš: a) izpilda pienākumus nekompetenti vai pavirši; b) nepilda Līguma noteikumus; c) savā darbībā pastāvīgi neievēro darba drošības, sanitārās vai vides aizsardzības prasības. Pēc tam Izpildītājam 15 darba dienu laikā ir jāpieņem kvalifikācijas prasībām atbilstoša aizvietotājpersona (vai jānodrošina tās pieņemšana darbā).
5.10. Gadījumā, ja radušies pēkšņi apstākļi, kas var kavēt satiksmi vai apdraudēt tās drošību, kuru neprognozējamā rakstura dēļ to novēršana nav iekļauta Līgumā, Izpildītājs pēc informācijas saņemšanas veic negadījuma seku novēršanu vai bīstamā posma norobežošanu vai slēgšanu un informē Pasūtītāju. Par šajā punktā minēto darbu izpildi Pasūtītājs var Izpildītājam segt neplānotās papildus izmaksas.
5.11. Gadījumā ja Izpildītājs darbu veikšanai ir piesaistījis apakšuzņēmējus, Izpildītājam ir pienākums nodrošināt to, lai apakšuzņēmējiem būtu darba veikšanai nepieciešamā profesionālā kvalifikācija. Izpildītājs pilnā apmērā atbild par apakšuzņēmēju darbību/bezdarbību un pārkāpumiem.
5.12. Ja Izpildītājs CSOTL uzturēšanas darbu veikšanas gaitā no uzturamās platības ir demontējis kādu ceļu satiksmes organizācijas tehnisko līdzekli, kas var tikt izmantoti atkārtoti vai nepieciešamības gadījumā Izpildītājam ir jānodrošina Pasūtītāja materiālu glabāšana, tad, pēc Pasūtītāja norādījumiem, Izpildītājam tie jāuzglabā līdz brīdim, kad nepieciešams tos izmantot CSOTL uzturēšanas darbu veikšanai.
5.13. Līguma izpildes laikā Izpildīta rīcībā jābūt visām darbu veikšanai nepieciešamajām iekārtām, mašīnām, materiāliem, personāla u.c. resursiem.
5.14. Nekavējoties pēc informācijas par bojātiem ceļu satiksmes organizācijas tehnisko līdzekļu saņemšanas no Pasūtītāja, jebkuras trešās personas (piemēram, policijas, ceļu satiksmes dalībniekiem) vai pēc Izpildītāja organizētajā apsekošanā konstatētā, Izpildītājs izbrauc uz notikuma vietu un novērš radušos situāciju vai, ja tas uzreiz nav iespējams, - uzstāda ceļa zīmes vai citus nepieciešamos tehniskos līdzekļus tajās vietās, kas traucē satiksmi vai rada draudus tās drošībai. Šajā punktā paredzētās darbības Izpildītājam jāveic ne vēlāk kā trīs stundu laikā no informācijas saņemšanas.
5.15. Lai nodrošinātu CSOTL uzturēšanas darbu savlaicīgu un kvalitatīvu izpildi, laika periodā no plkst. 7.00 līdz plkst. 22.59 Izpildītājs apņemas nodrošināt (ar nepieciešamo aprīkojumu, materiālu un cilvēku skaitu nokomplektētu), ne mazāk kā 4 (četru) automašīnu pieejamību. Savukārt, laika periodā no plkst. 23.00 līdz plkst. 6.59 Izpildītājs apņemas nodrošināt (ar nepieciešamo aprīkojumu, materiālu un cilvēku skaitu nokomplektētu), ne mazāk kā 2 (divu) automašīnu pieejamību.
5.16. Izpildītājs nenes atbildību par ceļu satiksmes organizācijas tehnisko līdzekļiem, ar kuriem aprīkotas darbu vietas uz Rīgas valstspilsētas ielām atbilstoši Ministru kabineta noteikumu Nr.421 prasībām, izņemot, ja šos CSOTL ir uzstādījis pats Izpildītājs Līguma izpildes ietvaros.
5.17. Izpildītājs veic ar CSOTL uzstādīšanu un noņemšanu saistītās darbības, atbilstoši Rīgas pilsētas Izpilddirektora rīkojumiem par satiksmes ierobežošanu vai slēgšanu publisku pasākumu laikā.
5.18. Izpildītājs ir atbildīgs par CSOTL ĢIS norādīto informāciju, kuru tas ir ievadījis vai kuru tas ir labojis CSOTL ĢIS. Tāpat Izpildītājs ir arī ir atbildīgs par iepriekš minētās CSOTL ĢIS norādītās informācijas atbilstību situācijai dabā.
5.19. Izpildītājam  ir pienākums Pasūtītāja CSOTL ĢIS reģistrētās kļūdas izlabot 3 (trīs) darba dienu laikā.
5.20. Izpildītājam ir pienākums transporta līdzekļus atbilstoši tehniskajās specifikācijās (pielikums Nr.2) norādītajam aprīkot ar globālās pozicionēšanas sistēmām (GPS), kas nodrošina transporta līdzekļu izsekošanas iespēju tiešsaistē jebkurā Pasūtītājam pieejamā programmatūrā interneta vidē, lai nodrošinātu Pasūtītājam iespēju veikt CSOTL uzturēšanas darbu kontroli. GPS darbība jānodrošina nepārtraukti visā darbu veikšanas laikā. Datu glabāšanu Izpildītājs nodrošina 6 (sešus) mēnešus.
5.21. Izpildītājam pēc Pasūtītāja norādījuma ir pienākums pieņemt uzturēšanā un divu darba dienu laikā atbilstoši Lietotāja rokasgrāmatai (Pielikums Nr.7) ievadīt CSOTL ĢIS visus, tai skaitā arī trešo personu jaunuzstādītos CSOTL, kas organizē satiksmi uz publiskā lietojuma ielām Rīgā.
 5.22.Izpildītājam par Līguma 5.21.punktā minēto trešo personu jaunuzstādīto ceļu satiksmes organizācijas tehnisko līdzekļu pieņemšanu uzturēšanā un ievadīšanu CSOTL ĢIS ir jāizsniedz tai rakstisks apliecinājums divu darba dienu laikā.
5.23. Izpildītājam, līdz katra mēneša 5.datumam ir jāiesniedz Pasūtītājam rakstiska atskaite ar apliecinājumu par visiem jaunuzstādītajiem ceļu satiksmes organizācijas tehnisko līdzekļiem Rīgas valstspilsētas publiskā lietojuma ielās, iepriekšējā mēnesī. Atskaitē ir jānorāda jaunuzstādīto ceļu satiksmes organizācijas tehnisko līdzekļu pieņemšanu uzturēšanā un ievadīšanu CSOTL ĢIS laiku un jaunuzstādīto ceļu satiksmes organizācijas tehnisko līdzekļu vietu.

6. Informācijas sniegšana
6.1. Izpildītājs atbild uz Pasūtītāja informācijas pieprasījumiem vai citiem iesniegumiem tā norādītajos saprātīgos termiņos. Pēc Pasūtītāja pieprasījuma Izpildītājs atbild arī uz trešo personu iesniegumiem, kas saistīti ar uzturēšanas darbu veikšanu, atbildi sagatavojot Iesniegumu likumā noteiktajos termiņos un pirms atbildes nosūtīšanas saskaņojot atbildes projektu ar Pasūtītāju.
6.2. Izpildītājs nodrošina diennakts uzraudzību un dežuranta pieejamību 7 dienas nedēļā 24 stundas diennaktī. Saziņa ar Izpildītāja dežurantu notiek pa mobilo tālruni un atsevišķos gadījumos pa e-pastu.
6.3. Visa operatīvā informācija Izpildītājam jāziņo Satiksmes vadības centram pa tālr:80003600, atsevišķos gadījumos, pēc Pasūtītāja norādījuma, informācija jānosūta uz e-pastu: svc@riga.lv.
6.4. Izpildītāja dežurants Satiksmes vadības centram sniedz informāciju par apstākļiem, kas var ietekmēt satiksmes drošību. Nepieciešamības gadījumā jāinformē arī Valsts Policija vai Valsts ugunsdzēsības un glābšanas dienests. Informācija jāsniedz nekavējoties pēc apstākļu konstatēšanas.
6.5. Izpildītājam ir pienākums sniegt detalizētu informāciju, kas saistīta ar CSOTL uzturēšanas darbu veikšanu, lai Pasūtītājs varētu sagatavot atbildes uz iedzīvotāju iesniegumiem, 3 (trīs) darba dienu laikā apkopojot atbildes sastādīšanai nepieciešamos izejas datus.
6.6. Izpildītājam ir pienākums pēc Pasūtītāja rīkojuma pārstāvēt Pasūtītāja intereses valsts un pašvaldības iestādēs, tai skaitā, policijā, saistībā ar ceļu satiksmes organizācijas tehnisko līdzekļu bojājumiem (zādzībām, u.tml.). 
6.7. Izpildītājam ir pienākums līdz kārtējā gada 1.augustam iesniegt Pasūtītājam informāciju par uzturamo ceļu satiksmes organizācijas tehnisko līdzekļu pieaugumu/samazinājumu pirmajā pusgadā attiecībā pret iepriekšējo gadu. Informācija tiek iesniegta ar Pasūtītāju saskaņotā formā.  

7.  Darbu izpildes kvalitātes novērtēšana un trūkumu novēršana
7.1. Pasūtītājam ir tiesības jebkurā laikā pārbaudīt darbu izpildes kvalitāti un darbu izpildes atbilstību Līgumā un normatīvajos aktos noteiktajām prasībām, reģistrējot atklātos trūkumus saskaņā ar Līguma 7.3.punktu.
7.2.   Ja pārbaudē nepieciešama Izpildītāja dalība, Pasūtītājs informē Izpildītāju pa e-pastu un kontaktpersonas tālruni par pārbaudes veikšanas laiku un par tikšanās vietu pārbaudes veikšanai vismaz 2 stundas iepriekš. Izpildītājam ir pienākums piedalīties pārbaudē, par kuru Izpildītājs ir prasībām atbilstoši brīdināts.
7.3.   Pārbaudes gaitā atklātie trūkumi (piemēram, darbu neizpilde vai izpildīto darbu neatbilstība noteiktajām prasībām) tiek reģistrēti darbu izpildes novērtēšanas aktā. Aktu paraksta Pasūtītājs un Izpildītājs.
7.4.      Pasūtītājs ir tiesīgs aprēķināt Izpildītājam līgumsodu par darbu izpildes novērtēšanas aktā konstatēto trūkumu, saskaņā ar Līguma 8.1 punktā noteikto. Neatkarīgi no līgumsoda piemērošanas Izpildītājam ir pienākums novērst aktā konstatēto trūkumu 12 h laikā pēc akta sastādīšanas. Ja Izpildītājs nenovērš trūkumu minētajā termiņā, Pasūtītājs ir tiesīgs aprēķināt Izpildītājam atkārtotu Līgumsodu dubultā apmērā, kā sākotnējais līgumsods par konstatēto trūkumu.
8. Līgumsodi
8.1. Pasūtītājs ir tiesīgs aprēķināt Izpildītājam līgumsodu šādos gadījumos un apmēros: 
	
	Līgumsodu  pamatojums
	Līgumsods par katru konstatēto gadījumu

	8.1.1.
	Izpildītājs nenodrošina CSOTL uzturēšanas darbā iesaistītajām tehnikas vienībām uzstādīto GPS darbību.
	500 euro

	8.1.2.
	Par kavētu datu ievadi CSOTL ĢIS.
	200 euro

	8.1.3.
	Par CSOTL ĢIS neatbilstošu uzturēšanu (par CSOTL ĢIS pieteikto kļūdu labošanas kavēšanu) 
	200 euro

	8.1.4.
	Par Izpildītāja uzstādīto CSOTL neatbilstību LVS prasībām.
	300 euro

	8.1.5.
	Darbi netiek veikti atbilstoši tehnisko specifikāciju prasībām. 
	300 euro

	8.1.6.
	Citi Līguma noteikumu pārkāpumi.
	200 euro



8.2.   Līguma 7.4.punktā paredzētajā gadījumā Pasūtītājs ir tiesīgs aprēķināt Izpildītājam atkārtotu Līgumsodu dubultā apmērā kā Līguma 8.1.punktā norādītais sākotnējais līgumsods par konstatēto trūkumu.
8.3.    Ja Pasūtītājs neveic Līguma 2.4.punktā noteiktos maksājumus, tad Pasūtītājs maksā Izpildītājam nokavējuma naudu 0,1% apmērā no aizkavētā maksājuma summas par katru nokavēto maksājuma dienu, bet ne vairāk par 10% no nesamaksātās summas.

9. Pušu atbildība
9.1.   Pušu saistības pret otru pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma.
9.2.    Izpildītājs ir atbildīgs par jebkādiem Pasūtītājam vai trešajām personām nodarītajiem zaudējumiem, ja šie zaudējumi ir saistīti ar Līguma nosacījumu neizpildi. Izpildītājam šādi zaudējumi jāatlīdzina 30 dienu laikā pēc Pasūtītāja rakstveida pieprasījuma saņemšanas, samaksājot attiecīgo naudas summu vai nu uz Pasūtītāja kontu bankā vai uz trešās personas kontu bankā.
9.3.   Pusei nav tiesību atteikties no savu pienākumu izpildes arī gadījumā, ja otra Puse nepilda savas finansiālās saistības. Tas neizslēdz un neierobežo Puses tiesības pielietot citus tiesību aizsardzības līdzekļus.


10.	Prasības attiecībā uz personālu un apakšuzņēmējiem
10.1.	Pēc Līguma noslēgšanas, bet ne vēlāk kā pirms Līgumā paredzēto darbu uzsākšanas Izpildītājs iesniedz Pasūtītājam darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs atbilstoši šajā daļā noteiktajā kārtībā paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts darbu veikšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
10.2.	Izpildītājs nav tiesīgs bez saskaņošanas ar Pasūtītāju veikt konkursā iesniegtajā piedāvājumā (turpmāk – Piedāvājums) norādītā speciālista un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
10.3.	Pasūtītājs nepiekrīt Izpildītāja Piedāvājumā norādīto speciālistu nomaiņai gadījumos, ja Piedāvājumā norādītā speciālista nomaiņai piedāvātais speciālists neatbilst Piedāvājuma dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot saimnieciski visizdevīgāko piedāvājumu. 
10.4.	Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5.	 Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no zemāk minētajiem nosacījumiem:
	10.5.1. piedāvātais apakšuzņēmējs neatbilst konkursā apakšuzņēmējiem izvirzītajām prasībām;
	10.5.2. tiek nomainīts apakšuzņēmējs, uz kura iespējām konkursā Izpildītājs balstījies, lai apliecinātu savas kvalifikācijām atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	10.5.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
	10.5.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.
10.6.	Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem. 
10.7.	Jaunā apakšuzņēmēja atbilstības pārbaudei, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaude tiek veikta tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētie termiņi tiek skaitīti skaita no dienas, kad lūgums par apakšuzņēmēja nomaiņu iesniegts Pasūtītājam.
10.8.	Pasūtītājs pieņem lēmumu atļaut vai atteikt konkursā iesniegtajā piedāvājumā norādīto speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Par pieņemto lēmumu Pasūtītājs rakstveidā paziņo Izpildītājam.
10.9. Gadījumā, ja Izpildītājs ir pilnsabiedrība, kura nodibināta Līguma izpildei, pilnsabiedrības biedri nav tiesīgi izstāties no pilnsabiedrības vai mainīt dibināšanas (sabiedrības) līgumā noteikto katra biedra izpildāmo darbu apjomu, bez iepriekšējas rakstiskas saskaņošanas ar Pasūtītāju.
10.10. Attiecībā uz būvdarbiem, Izpildītājs nodrošina laicīgu samaksas veikšanu Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos ir saprotama samaksa 60 dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Izpildītājam ir pienākums līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā punktā un 2022. gada 5. jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.

11. Līguma grozīšana
11.1. Vienību (darbu veidu) cenas, kuras Izpildītājs ir norādījis konkursa piedāvājumā, tiek koriģētas[footnoteRef:2] vienu reizi gadā sākot ar nākamo gadu pēc Līgumā paredzēto darbu izpildes uzsākšanas, vadoties no Latvijas Republikas Centrālās statistikas pārvaldes noteiktajiem visu būvniecības objektu izmaksu indeksiem un pārmaiņām (inflācija vai deflācija) iepriekšējā kalendārā gada ceturtajā ceturksnī (piemēram, ja Līguma izpilde uzsākta ar 2025.gada 1.janvāri, vienību cenas tiek koriģētās ar 2026.gada 1.janvāri vienību cenas tiek koriģētas vadoties no Latvijas Republikas Centrālās statistikas pārvaldes noteiktajiem visu būvniecības objektu izmaksu indeksiem un pārmaiņām (inflācija vai deflācija) 2025.gada trešajā ceturksnī pret 2024.gada trešo ceturksni).  Līguma darbu daudzumu sarakstā noteiktās vienības cenas indeksē[footnoteRef:3] (pārrēķina cenu kritumu vai kāpumu) ik pēc 12 (divpadsmit) mēnešiem attiecībā uz atlikušajiem darbiem. Indeksācija tiek veikta vienības cenu pareizinot ar attiecīgā mēneša Latvijas Republikas Centrālās statistikas pārvaldes noteikto būvniecības izmaksu indeksu pret sākotnējām darbu daudzumu saraksta vienības cenām vai pret iepriekšējo indeksējamo 12 (divpadsmit) mēnešu perioda mēnesi. [2:  Izņemot Darbu daudzumu un izmaksu saraksta 4.sadaļā “Darbu daudzumu un izmaksu saraksts CSOTL ĢIS uzturēšanas darbiem” noteiktās izmaksas]  [3:  Izņemot Darbu daudzumu un izmaksu saraksta 4.sadaļā “Darbu daudzumu un izmaksu saraksts CSOTL ĢIS uzturēšanas darbiem” noteiktās izmaksas] 

11.2. Pasūtītājs, atbilstoši Publisko iepirkumu likuma 61.panta piektajai daļai, atkarībā no darbu nepieciešamības, pieejamā finansējuma apjoma vai citiem objektīviem apstākļiem var izmainīt plānoto darbu apjomu, samazinot vai palielinot Darbu daudzumu un izmaksu sarakstā iekļautos darbu apjomus, ar nosacījumu, ka minēto izmaiņu apjoms nesasniedz 10 % (desmit procentus) no Līguma summas. Par Darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
11.3. Atkarībā no Pasūtītājam pieejamā finansējuma, darbu nepieciešamības un citiem faktoriem (piemēram, gadījumā ja ir uzstādīti CSOTL, kuri Līguma slēgšanas laikā nebija zināmi; nepieciešams papildināt Darbu daudzumu un izmaksu sarakstu ar jaunu CSOTL uzturēšanas, atjaunošanas, uzstādīšanas veidu, kas izriet no normatīvā regulējuma izmaiņām vai institūcijas izdotiem rīkojumiem; Darbu apjomu palielinājums vai samazinājums iziet no Pasūtītājam pieejamā finansējuma, kas tiek piešķirts pašvaldības budžeta ietvaros, un, uz Līguma slēgšanas brīdi, Pasūtītājam nav zināms)   Pasūtītājs ir tiesīgs, slēdzot Līguma 1.2.punktā paredzēto papildus vienošanos par attiecīgajā kalendārajā gadā izpildāmajiem darbiem, mainīt darbu apjomus, kas norādīti Konkursa nolikumam pievienotā Darbu daudzumu un izmaksu saraksta 1.,  2. un 3.sadaļā, ar nosacījumu, ka kopumā darbu apjomi nevar tikt mainīti vairāk kā par 30% gadā no Līguma summas (konkursā noteiktās darbu izmaksu kopsummas vienam gadam Darbu daudzumu un izmaksu saraksta 2. un 3.sadaļā paredzētajiem darbiem). 
Darbu daudzumu un izmaksu saraksta 1.sadaļā “Darbu daudzumu un izmaksu saraksts CSOTL uzturēšanas darbiem” norādītie uzturamo objektu (CSOTL) apjomi noteikti atbilstoši Pasūtītāja datiem uz konkursa izsludināšanas brīdi. Slēdzot Līguma 1.2.punktā paredzēto papildus vienošanos par attiecīgajā kalendārajā gadā izpildāmajiem darbiem, Darbu daudzumu un izmaksu saraksta 1.sadaļā “Darbu daudzumu un izmaksu saraksts CSOTL uzturēšanas darbiem”  uzturamo objektu skaits tiek norādīts atbilstoši faktiskajai situācijai uz kalendārā gada 1.janvāri un ņemot vērā kalendārajam gadam piešķirtā finansējuma apjomu, bet kalendārā gada ietvaros uzturamo objektu skaits var tikt mainīts atkarībā no nepieciešamības (piemēram, uzturamo objektu skaits var tikt palielināts sakarā ar veiktajām satiksmes organizācijas izmaiņām, jaunizbūvētiem objektiem u.tml. vai tikt samazināts, jo ielās tiek veikta rekonstrukcija un uzturēšanu nodrošina būvuzņēmējs). Ja uzturamo objektu kopējais apjoms kalendārā gada laikā tiek mainīts (samazināts vai palielināts) vairāk kā par 30% attiecībā pret kalendārā gada sākumā noteiktajiem apjomiem, Pasūtītājs veic ikmēneša maksas Darbu daudzumu un izmaksu saraksta 1.sadaļā paredzētajiem CSOTL uzturēšanas darbiem koriģēšanu atbilstoši faktiskajiem apjomiem. Šajā punktā minētā ikmēneša maksas korekcija tiek veikta ar nākamo mēnesi pēc izmaiņu, kuras pārsniedz 30% no objektu apjoma, konstatēšanas.
11.4. Kalendārā gada ietvaros Līguma 1.2.punktā paredzētajai papildus vienošanai pievienotā Darbu daudzumu un izmaksu saraksta 2.sadaļā un 3.sadaļā norādītie apjomi var tikt savstarpēji mainīti atkarībā no darbu nepieciešamības, norēķinu saskaņā ar Līguma 2.1.2.punktu veicot par faktiski izpildītajiem darbiem.
11.5. Papildus Līguma 11.1. – 11.4.punktā norādītajam Puses ir tiesīgas izdarīt arī citu Līguma noteikumu grozījumus, savstarpēji par to vienojoties, ja vien šie grozījumi nav pretrunā ar Publisko iepirkumu likuma prasībām. Grozījumi ir izdarāmi rakstveidā un stājas spēkā pēc abu pušu parakstīšanas.

12. Līguma laušana
12.1. Izpildītājam ir tiesības vienpusēji atkāpties no līguma, rakstveidā brīdinot Pasūtītāju trīs mēnešus iepriekš, gadījumā, ja Pasūtītājs neveic maksājumus un līgumsods sasniedz 10 (desmit) % no attiecīgā gada līguma summas.
12.2. Pasūtītājam ir tiesības vienpusēji atkāpties no Līguma gadījumos, ja:
12.2.1. vismaz 5 (piecas) kalendārās dienas pirms CSOTL uzturēšanas darbu izpildes sākuma Izpildītājs nav gatavs CSOTL uzturēšanas darbu izpildei pilnā apmērā - Izpildītājam nav piedāvājumā aprakstītās tehnikas, prasībām atbilstošas ražošanas bāzes; 
12.2.2. CSOTL uzturēšanas darbi, saskaņā ar Pasūtītāja ekspertu slēdzienu, tiek pildīti nekvalitatīvi, pārkāpjot Līguma noteikumus;
12.2.3. Izpildītājs nepamatoti vismaz 3 (trīs) kalendārās dienas nepilda no Līguma izrietošos CSOTL uzturēšanas darbus un līdz ar to tiek apdraudēta satiksmes drošība;
12.2.4. Izpildītājam ir aprēķināti līgumsodi, kuru kopējā summa pus gada periodā sasniedz 5000 EUR (pieci tūkstoši euro);
12.2.5. Pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
12.2.6. Līgumā paredzēto darbu izpildei netiek piešķirts finansējums vai piešķirtā finansējuma apjoma samazinājums pārsniedz Līguma 11.3.punktā paredzēto apjomu un Puses nevar vienoties par lielāku samazinājumu;
12.2.7. Saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
12.2.8. Publisko iepirkumu likuma 64.panta pirmajā daļā noteiktajos gadījumos.
12.3. Ja līgums tiek lauzts pēc Pasūtītāja iniciatīvas, Izpildītājs nekavējoties pēc attiecīga paziņojuma no Pasūtītāja saņemšanas pārtrauc darbu, sastāda paveikto darbu nodošanas - pieņemšanas aktu, un, ja atsevišķi CSOTL uzturēšanas darbi ir uzsākti, bet nav pabeigti, - atstāj darba vietu drošībā un kārtībā. Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa laušanu.
12.4. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem darbiem 10 darbdienu laikā no dienas, kad Puses ir parakstījušas aktu par faktiski izpildītajiem darbiem, ja Izpildītājs ir iesniedzis Līguma noteikumiem atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem darbiem (tai skaitā to apjomiem), aktā iekļauj tikai tos faktiski izpildītos darbus, par kuru izpildi Pusēm nav domstarpību.

13. Strīdu risināšana
Strīdi, kas Pusēm rodas, pildot Līgumu, tiek risināti pārrunu ceļā, bet, ja vienošanos šādā veidā panākt nav iespējams, tad jebkurš strīds, nesaskaņa vai prasība, kas saistīta ar Līgumu, tā izbeigšanu, grozīšanu vai spēkā esamību, tiek nodota izskatīšanai Latvijas Republikas tiesā saskaņā ar spēkā esošajiem normatīvajiem aktiem.

14. Nepārvarama vara
14.1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu rezultātā, kurus Puses nevarēja ne paredzēt, ne novērst. 
14.2.  Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
14.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
14.4. Pusei, kura darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
14.5. Ja nepārvaramas varas apstākļi turpinās ilgāk par 1 (vienu) mēnesi, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem Darbiem, kas ir nodoti Līgumā noteiktajā kārtībā.

15. Fizisko personu datu apstrāde
15.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
15.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
15.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
15.4. Neskatoties uz iepriekšējā punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas Pasūtītājam veic darbus un ar kurām Pasūtītājs sadarbojas tā darbības un Līguma izpildes nodrošināšanai.
15.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

16. Pušu kontaktpersonas
16.1. Pasūtītāja kontaktpersona Līguma izpildē ir Elīna Anspoka, tālr. […] Saziņai ar Pasūtītāju Izpildītājs izmanto vienlaicīgi arī Pasūtītāja e-pasta adresi: […]
16.2. Izpildītāja kontaktpersonas Līguma izpildē ir Igors Vrubļevskis, tālr. […]
16.3. Puses apņemas viena otru laicīgi (pirms maiņas veikšanas) informēt par kontaktpersonu maiņu. 

17. Nobeiguma noteikumi
17.1. Līgums stājas spēkā tā parakstīšanas dienā līdz Pušu pilnīgai saistību izpildei.
17.2. Jautājumi, kas nav atrunāti Līgumā, tiek risināti saskaņā ar spēkā esošajiem normatīvajiem aktiem.
17.3. Līgums ir saistošs Pasūtītājam un Izpildītājam, kā arī likumīgiem tiesību un saistību pārņēmējiem.
17.4. Līgums sagatavots latviešu valodā uz 12 (divpadsmit) lapām. Līgums parakstīts ar drošu elektronisko parakstu un satur laika zīmogu. Līguma parakstīšanas diena ir pēdējā pievienotā droša elektroniskā paraksta un tā laika zīmoga datums. 
17.5. Līgumam tiek pievienoti zemāk uzskaitītie dokumenti, kas ir Līguma pielikumi un ir Līguma neatņemamas sastāvdaļas:
Pielikums Nr.1 “Izpildītāja finanšu piedāvājums”;     
Pielikums Nr. 2 “CSOTL uzturēšanas darbu tehniskā specifikācija”;        
Pielikums Nr. 3 “Prasības CSOTL uzturēšanai”;
Pielikums Nr.4 “Paziņojuma veidlapa”;
Pielikums Nr. 5 “Darbu pieņemšanas - nodošanas akta veidlapa”;
Pielikums Nr.6 “Gājēju barjeru tipi”;
Pielikums Nr.7 “Ceļa signālstabiņi”;               
Pielikums Nr. 8 “ Dekoratīvie norobežojošie stabiņi”;  
Pielikums Nr.9 “CSOTL ĢIS lietotāja rokasgrāmata”;  
Pielikums Nr.10 “Darbu daudzumu un izmaksu saraksts ar pielikumiem un COSTL uzturēšanas darbu izmaksu sadalījums pa mēnešiem”.   

18. Pušu rekvizīti
	Pasūtītājs:

